આમ રસોડાનો સામાન આવ્યો, છાપરું બનાવ્યું. ગેસનું કનેક્શન લીધું અને કરીયાણું લાવીને નાસ્તા હાઉસ શરુ કર્યું. રવજીભાઈનો એક દીકરો એમની મદદમાં રહ્યો. ધીમેધીમે બધું ગોઠવાઈ રહ્યું છે. રવજીભાઈનો વ્યવસાય જોઇને બીજા ભરથરી પરિવારો પણ અમને કંઇક વ્યવસાય સુઝાડો? અમે પણ કામ કરીશું, એમ કહી રહ્યા છે.. તોહીદ અને રવજીભાઈ આ બધા માટે શું કરી શકાય એ વિચારી રહ્યા છે.. જલ્દી બધા થાળે પડી જાય એવું રવજીભાઈ ઈચ્છે છે. એ કહે છે, ‘પહેલાં ખુબ ફર્યા અને એના ઉપર જ અમારું ચાલતું પણ હવે લોકોના મન ટૂંકા થઇ ગયા છે લોકો રાવણહ્થ્થો વગાડો છો એના કરતાં મહેનત કરોને એવી સલાહ આપે છે. એ લોકો સાચા પણ છે, અમારી કોઈ સામે ફરિયાદ નથી. પણ અમારે બદલાવું પડશે અને એની અમે શરૂઆત કરી દીધી છે એનો આનંદ છે.’